Gustav Reimann

Gustav Ludvig Reimann (27. juuni 1876 Vesneri vald, Tartumaa – 10. veebruar 1946 Tartu) oli eesti arst.

Ta õppis Tartu Ülikooli arstiteaduskonnas 1895–1900 (lõpetas arsti astme väärilisena). Oli Eesti Üliõpilaste Seltsi liige 1895. aastast, korporatsiooni Fraternitas Estica asutajavilistlane, 1927. aastast auvilistlane.

Oli praktiseeriv arst Pihkvas 1901, siis haiglas ordinaator 1901–1903. Arst Vene-Jaapani sõjas 1904–1906 ja Esimeses maailmasõjas. Tallinna sõjaväe haigemaja ülemarst 1918–1919, vangimajade peaarst Tallinnas 1919–1936. Pensionärina elas Tartus, tegutsedes jätkuvalt ka arstina südame-, kopsuhaiguste ja jooksva alalhttps://www.digar.ee/viewer/et/nlib-digar:320998/279038/page/19, 1944. aastast elas Viljandis.

Pihkva Eesti Seltsi "Koit" juhatuse esimees, Pihkva Arstide Seltsi liige 1911–1914, Tartu Eesti Arstide Seltsi liige asutamisest kuni 1935. aastani.

Maetud 14. veebruaril 1946 Tartu Maarja kalmistule. Tema ja ta abikaasa Haritina haual on skulptor Aleksander Elleri loodud hauatähis.

 Isiklikku 
Tema isa oli Haava mõisa rentnik Jaan Reimann, ema Marie (neiuna Brinkmann). Vend oli vandeadvokaat Hugo Reimann.

 Viited 

Kategooria:Arstide Koja liikmed
Kategooria:Vangimajade Talituse koosseis
Kategooria:Kaitseliidu Tallinna maleva liikmed
Kategooria:Tartu Ülikooli arstiteaduskonna vilistlased
Kategooria:Eesti Üliõpilaste Seltsi liikmed
Kategooria:Korporatsioon Fraternitas Estica auvilistlased
Kategooria:Maarja kalmistule maetud
Kategooria:Sündinud 1876
Kategooria:Surnud 1946